CELEX: 31989D0181
Language: el
Date: 1989-02-28 00:00:00
Title: 89/181/ΕΟΚ : Απόφαση της Επιτροπής της 28ης Φεβρουαρίου 1989 για την έγκριση ειδικού προγράμματος σχετικά με τη μεταποίηση των οπωροκηπευτικών που γνωστοποίησε η ισπανική κυβέρνηση βάσει του κανονισμού (ΕΟΚ) αριθ. 355/77 του Συμβουλίου (Το κείμενο στην ισπανική γλώσσα είναι το μόνο αυθεντικό)

Avis juridique important

|

31989D0181

89/181/ΕΟΚ : Απόφαση της Επιτροπής της 28ης Φεβρουαρίου 1989 για την έγκριση ειδικού προγράμματος σχετικά με τη μεταποίηση των οπωροκηπευτικών που γνωστοποίησε η ισπανική κυβέρνηση βάσει του κανονισμού (ΕΟΚ) αριθ. 355/77 του Συμβουλίου (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 065 της 09/03/1989 σ. 0023 - 0024

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Φεβρουαρίου 1989  για την έγκριση ειδικού προγράμματος σχετικά με την μεταποίηση των οπωροκηπευτικών που γνωστοποίησε η ισπανική κυβέρνηση βάσει του κανονισμού (ΕΟΚ) αριθ. 355/77 του Συμβουλίου  (Το κείμενο στην ισπανική γλώσσα είναι το μόνο αυθεντικό)  (89/181/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 5,  Εκτιμώντας:  ότι η ισπανική κυβέρνηση υπέβαλε στις 23 Ιουλίου 1987 ειδικό πρόγραμμα σχετικά με τη μεταποίηση οπωροκηπευτικών και παρέσχε συμπληρωματικά στοιχεία στις 6 Αυγούστου 1987, 30 Οκτωβρίου 1987 και 22 Μαρτίου 1988·  ότι ο στόχος του ειδικού προγράμματος είναι η ορθολογική διαχείριση και η προσαρμογή της μεταποίησης και εμπορίας των οπωροκηπευτικών στην Ισπανία, έτσι ώστε να αυξηθεί η ανταγωνιστικότητα του τομέα και η αξία της παραγωγής του· ότι, επομένως, συνιστά πρόγραμμα με την έννοια του άρθρου 2 του κανονισμού (ΕΟΚ) αριθ. 355/77·  ότι η έγκριση του εν λόγω προγράμματος δεν περιλαμβάνει επενδύσεις στον τομέα της μεταποίησης τομάτας, δεδομένου ότι θα υποβληθεί χωριστό πρόγραμμα για τον τομέα αυτό· ότι πρέπει να λαμβάνονται υπόψη οι υπάρχουσες ποσοστώσεις παραγωγής για άλλα προϊόντα που καλύπτονται από αυτό το πρόγραμμα όταν προτείνονται επενδύσεις όταν προτείνονται επενδύσεις για τον εν λόγω τομέα·  ότι η έγκριση του προγράμματος αυτού δεν επεκτείνεται σε επενδύσεις για παρασκευή προϊόντων που δεν αναφέρονται στο παράρτημα ΙΙ της συνθήκης·  ότι η έγκριση του εν λόγω προγράμμματος δεν καλύπτει τον τομέα έρευνας και ανάπτυξης, ιδίως όσον αφορά νέα προϊόντα· ότι πρέπει να προβλεφθεί η χρηματοδότηση νέων προϊόντων σύμφωνα με τις διατάξεις του άρθρου 7 παράγραφος 2 του κανονισμού (ΕΟΚ) αριθ. 355/77·  ότι η έγκριση του εν λόγω προγράμματος δεν καλύπτει επενδύσεις για τη μεταφορά και τη μεταποίηση, δεδομένου ότι αυτές υπόκεινται σε ειδικούς όρους·  ότι η έγκριση του εν λόγω προγράμματος δεν περιλαμβάνει επενδύσεις σχετικά με παντός είδους άμυλα·  ότι το πρόγραμμα αυτό περιλαμβάνει ικανοποιητικά στοιχεία, όπως αναφέρονται στο άρθρο 3 του κανονισμού (ΕΟΚ) αριθ. 355/77, που αποδεικνύουν ότι μπορούν να επιτευχθούν οι στόχοι που τίθενται στο άρθρο 1 του εν λόγω κανονισμού, όσον αφορά τον τομέα των μεταποιημένων προϊόντων με βάση τα οπωροκηπευτικά στην Ισπανία·  ότι ο κατ' εκτίμηση χρόνος που απαιτείται για την εφαρμογή του προγράμματος αυτού δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του κανονισμού (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται το πρόγραμμα για τον τομέα των μεταποιημένων προϊόντων με βάση τα οπωροκηπευτικά, το οποίο υπέβαλε η ισπανική κυβέρνηση στις 23 Ιουλίου 1987 για το οποίο παρασχέθηκαν και συμπληρωματικά στοιχεία στις 6 Αυγούστου 1987, 30 Οκτωβρίου 1987 και 22 Μαρτίου 1988 βάσει του κανονισμού (ΕΟΚ) αριθ. 355/77.  2. Η έγκριση αυτή δεν αφορά επενδύσεις για:  - την παρασκευή προϊόντων που δεν αναφέρονται στο παράρτημα ΙΙ της συνθήκης,  - τη μεταποίηση τομάτας,  - την έρευνα και την ανάπτυξη,  - τα παντός είδους άμυλα.  Άρθρο 2  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 167 της 26. 6. 1987, σ. 1.